SPA พุ่งเกือบ 7% โบรกฯ แนะ “ซื้อ” จับตาไตรมาส 4 ผลงานเริ่มฟื้น
SPA พุ่งเกือบ 7% ราคาแตะ 8.10 บ. ด้วยมูลค่าซื้อขาย 105.77 ลบ. โบรกฯ แนะ “ซื้อ” ลุ้นไตรมาส 4 ผลงานเริ่มฟื้น หลังโควิด-19 คลี่คลาย หวนเปิดบริการตั้งแต่ต.ค.64 เคาะเป้ากลางปี 66 ที่ 9 บ.
SPA พุ่งเกือบ 7% ราคาแตะ 8.10 บ. โบรกฯ แนะ “ซื้อ” ลุ้นไตรมาส 4 ผลงานเริ่มฟื้น หลังโควิด-19 คลี่คลาย เคาะเป้าปี 66 ที่ 9 บ.
12 ต.ค. 2564

ผู้สื่อข่าวรายงานว่า ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ล่าสุด ณ เวลา 15:55 น. อยู่ที่ 8.10 บาท บวก 0.50 บาท หรือ 6.58% สูงสุดที่ 8.20 บาท ต่ำสุดที่ 7.75 บาท ด้วยมูลค่าซื้อขาย 105.77 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ (7 ต.ค.2564) แนะนำ “ซื้อ” ราคาเป้าหมายกลางปี 2566 ที่ 9 บาท โดยคาดว่า SPA จะขาดทุน 91 ล้านบาทในไตรมาส 3/2564 โดยผลประกอบการยังถูกกดดันจากสถานการโควิด-19 ที่รุนแรงขึ้นตั้งแต่เดือนเม.ย.2564 ทั้งนี้ SPA เปิดให้บริการได้เพียง 8 สาขาเท่านั้นในไตรมาส 3/2564 จากทั้งหมก 65 สาขาในประเทศไทย
สำหรับระยะต่อไปคาดว่าผลประกอบการจะฟื้นตัวขึ้นตั้งแต่ไตรมาส 4/2564 เป็นต้นไป เนื่องจาก SPA กลับมาเปิดบริการสาจาร้านสปาถึง 70% ของจำนวนร้านทั้งหมดตั้งแต่เดือนต.ค.2564 ตามสถานการณ์โควิด-19 ในประเทศไทยที่ดีขึ้น